अरविंद केजरीवाल ने कहा, दिल्ली की कच्ची कालोनियों की रजिस्ट्री कराकर ही दम लूंगा  
केजरीवाल ने कहा, रजिस्ट्री आने तक किसी पर भरोसा न करें
पांच साल में काम कराकर इन कालोनियों को बदला
कच्ची कालोनियों की रजिस्ट्री पर केंद्र सरकार की नीयत खराब
उन्होंने कहा कि ''कच्ची कालोनियों की रजिस्ट्री पर केंद्र सरकार की नीयत खराब है. हमने दिल्ली में सरकार बनने के तत्काल बाद 12 नवंबर 2015 को कच्ची कालोनियों को वैध करने का प्रस्ताव भेजा. फिर 4 साल लगातार रजिस्ट्री के लिए संघर्ष किया, दबाव बनाया. उन्होंने कच्ची कालोनियों की रजिस्ट्री का काम रोकने के लिए सभी तरह के प्रयास किए. हम फिर भी नहीं माने और केंद्र सरकार पर कच्ची कालोनियों की रजिस्ट्री के लिए नियम बनाने का लगातार दबाव बनाए रखे. फिर भी अभी तक हाथ में रजिस्ट्री देने की बात कोई नहीं कर रहा.''
मुख्यमंत्री अरविंद केजरीवाल ने बुराड़ी में 250 किलोमीटर लंबी सीवर लाइन योजना का शुभारंभ किया. सीएम अरविंद केजरीवाल ने बुराड़ी के लोगों से पूछा, सत्तर साल में कोई सीएम आया. लोगों ने न में जवाब दिया. फिर सीएम ने कहा  ''मैं आपसे बहुत प्यार करता हूं इसलिए आया हूं. कई महिलाएं आईं, वे बोलीं उज्जैन की यात्रा करके लौटी हूं. पहली बार कोई सरकार अपने बुजुर्गों को यात्रा करा रही. अपने बुजुर्ग, हरिद्वार, रामेश्वरम, कोणार्क, सब जगह जा रहे हैं.''

दिल्ली जल बोर्ड के वरिष्ठ अधिकारी ने बताया कि ''बुराड़ी के संत नगर इलाके में सीवर लाइन डालने से यमुना नदी में प्रदूषण कम होगा. इस योजना के तरह संत नगर समूह कालोनियों में सीवर डाला जाएगा. 32 कालोनियों में सीवर डलेगा. साथ ही मुकंदपुर गांव में भी सीवर डलेगा. इसमें जमीन के अंदर और बाहर सीवर लाइन डलेगी. जिसे सीवेज बुराड़ी पंप हाउस से सीवरेज ट्रीटमेंट प्लांट भेजा जाएगा. इसकी लागत करीब 250 करोड़ रुपये हैं. यह काम 36 माह में पूरा होगा. इससे करीब साढ़े पांच लाख परिवारों को फायदा होगा.'' इस दौरान विधायक संजीव झा भी मौजूद थे.